CELEX: 22008D0065
Language: el
Date: 2008-06-06 00:00:00
Title: Απόφαση της Μεικτής Επιτροπής του ΕΟΧ αριθ. 65/2008, της 6ης Ιουνίου 2008 , για τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ

25.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/27
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 65/2008
   της 6ης Ιουνίου 2008
   για τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IX της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 51/2008, της 25ης Απριλίου 2008 (1).
            
         
               (2)
            
            
               Η οδηγία 2006/48/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, σχετικά με την ανάληψη και την άσκηση δραστηριότητας πιστωτικών ιδρυμάτων (αναδιατύπωση) (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/49/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων (αναδιατύπωση) (3) πρέπει να ενσωματωθεί στη συμφωνία.
            
         
               (4)
            
            
               Η οδηγία 2006/48/ΕΚ καταργεί την οδηγία 2000/12/ΕΚ του Ευρωπαϊκού Κοινοβουλίου και του Συμβουλίου (4), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (5)
            
            
               Η οδηγία 2006/49/ΕΚ καταργεί την οδηγία 93/6/ΕΟΚ (5), του Συμβουλίου, η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (6)
            
            
               Οι οδηγίες 2006/48/ΕΚ και 2006/49/ΕΚ αποτελούν αναδιατύπωση των καταργούμενων πράξεων και, επομένως, πρέπει να διατηρηθούν οι τρέχουσες προσαρμογές του ΕΟΧ που αφορούν τις πράξεις αυτές,
            
         ΑΠΟΦΑΣΙΖΕΙ:
   Άρθρο 1
   Το παράρτημα IX της συμφωνίας τροποποιείται ως εξής:
   
               1.
            
            
               Το κείμενο του σημείου 14 (οδηγία 2000/12/ΕΚ του Ευρωπαϊκού Κοινοβουλίου και του Συμβουλίου) αντικαθίσταται από τα ακόλουθα:
               «32006 L 0048: οδηγία 2006/48/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, σχετικά με την ανάληψη και την άσκηση δραστηριότητας πιστωτικών ιδρυμάτων (αναδιατύπωση) (ΕΕ L 177 της 30.6.2006, σ. 1).
               Ισχύουν οι μεταβατικές ρυθμίσεις που προβλέπονται στα παραρτήματα της πράξης προσχώρησης της 16ης Απριλίου 2003 για την Κύπρο (παράρτημα VII, κεφάλαιο 2), την Ουγγαρία (παράρτημα X κεφάλαιο 2 σημείο 2), την Πολωνία, (παράρτημα XII κεφάλαιο 3 σημείο 2) και τη Σλοβενία (παράρτημα XIII κεφάλαιο 3 σημείο 4) όσον αφορά την οδηγία 2000/12/ΕΚ.
               Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
               
                           α)
                        
                        
                           το ακόλουθο κείμενο προστίθεται στο άρθρο 2:
                           
                                       “—
                                    
                                    
                                       στην ισλανδική γλώσσα ‘Byggingarsjóðir ríkisins’.”·
                                    
                                 
                     
                           β)
                        
                        
                           Το άρθρο 10 παράγραφος 2 προσαρμόζεται ως ακολούθως:
                           “Ένα συμβαλλόμενο μέρος μπορεί να αποφασίσει ότι τα πιστωτικά ιδρύματα που υφίστανται ήδη την 1η Ιανουαρίου 1994 και των οποίων τα ίδια κεφάλαια δεν ανέρχονται στα επίπεδα που καθορίζονται για το αρχικό κεφάλαιο από τις παραγράφους 1 και 2 του άρθρου 9, μπορούν να συνεχίσουν τις δραστηριότητές τους. Στην περίπτωση αυτή, τα ίδια κεφάλαια δεν επιτρέπεται να είναι κατώτερα από το ανώτατο ποσό στο οποίο είχαν ανέλθει από την ημερομηνία της 2ας Μαΐου 1992”.
                        
                     
                           γ)
                        
                        
                           Το άρθρο 38 παράγραφοι 2 και 3 δεν εφαρμόζεται.
                        
                     
                           δ)
                        
                        
                           Όταν ένα συμβαλλόμενο μέρος έχει αποφασίσει να αρχίσει διαπραγματεύσεις, όπως αναφέρεται στο άρθρο 39 της οδηγίας, ενημερώνει σχετικά τη Μεικτή Επιτροπή του ΕΟΧ. Τα συμβαλλόμενα μέρη προβαίνουν σε διαβουλεύσεις, στο πλαίσιο της Μεικτής Επιτροπής του ΕΟΧ, σχετικά με την πορεία που θα ακολουθήσουν, όποτε αυτό είναι προς το αμοιβαίο συμφέρον».
                        
                     
         
               2.
            
            
               Το κείμενο του σημείου 31 (οδηγία 93/6/ΕΟΚ του Συμβουλίου) αντικαθίσταται από τα ακόλουθα:
               «32006 L 0049: οδηγία 2006/49/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων (αναδιατύπωση) (ΕΕ L 177 της 30.6.2006, σ. 201).
               Οι διατάξεις της οδηγίας, για τους σκοπούς της παρούσας συμφωνίας, προσαρμόζονται ως εξής:
               Στο άρθρο 10 παράγραφος 1 δεύτερο εδάφιο, οι λέξεις “την ημερομηνία κοινοποίησης που προβλέπεται στην οδηγία 93/6/ΕΟΚ” τροποποιούνται ως εξής: “την ημερομηνία ενάρξεως ισχύος της απόφασης της Μεικτής Επιτροπής του ΕΟΧ αριθ. 7/94 που ενσωματώνει την οδηγία 93/6/ΕΟΚ στη συμφωνία”».
            
         Άρθρο 2
   Τα κείμενα των οδηγιών 2006/48/ΕΚ και 2006/49/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 7η Ιουνίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 6 Ιουνίου 2008.
      
         
            Για τη Μεικτή Επιτροπή τον ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 223 της 21.8.2008, σ. 49.
   
      (2)  ΕΕ L 177 της 30.6.2006, σ. 1.
   
      (3)  ΕΕ L 177 της 30.6.2006, σ. 201.
   
      (4)  ΕΕ L 126 της 26.5.2000, σ. 1.
   
      (5)  ΕΕ L 141 της 11.6.1993, σ. 1.
   
      (6)  Έχουν αναφερθεί συνταγματικές απαιτήσεις.